Kurian Mathew Vayalunkal

**Kurian Mathew Vayalunkal** (malayalam: മാർ കുര്യൻ മാത്യു വയലുങ്കല്; født 4. august 1966 i Vadavathoor i Kottayam i Kerala i India) er en indisk pavelig diplomat og katolsk titulærerkebiskop og nuntius.

## Liv og virke
### Bakgrunn
Kurian Mathew Vayalunkal far den første av tre sønner født til M.C. Mathai og hans hustru Annamma Mathai. Han fullførte *St. Stanislaus Minor Seminary* og studerte så filosofi og teologi ved *St. Joseph's Pontifical Seminary* i Aluva.

### Prest
Kurian Mathew Vayalunkal ble presteviet for den indiske syro-malabarske kirkes erkeeparki Kottayam den 29. desember 1991. I 1998 fikk han doktorgraden i kanonisk rett i Roma (*Pontificia Università della Santa Croce*), og studerte også ved Det pavelige diplomatakademi. 

Hans tjeneste i det pavelige diplomati begynte i 1998 med posteringer til Guinea (nuntiatur med oppgaver i flere naboland), Korea (nuntiatur med oppgaver også til Mongolia), Den dominikanske republikk (post også med oppgaver til Puerto Rico), Bangladesh, Ungarn og Egypt. 

Han ble også sendt til Haiti tidlig i 2010 for å ha tilsyn med Vatikanets humanitære bistandsarbeid etter det store og ødeleggende styrke 7-jordskjelvet der.

### Titulærerkebiskop, pavelig nuntius til Papua Ny-Guinea og til Salomonøyene
Pave Frans utnevnte ham til titulærerkebiskop av *Ratiaria* og apostolisk nuntius til Port Moresby i Papua Ny-Guinea den 3. mai 2016. Han ble ordinert til biskop av erkebiskopen av Kottayam, Mathew Moolakkattu O.S.B., den 25. juli samme år. Medkonsekratorer var titulærerkebiskop Michael Louis Fitzgerald M.Afr., emeritert nuntius til Egypt, og Theodore Mascarenhas SFX, hjelpebiskop i Ranchi i India. 

Den 21. september 2016 ble han i tillegg utnevnt til apostolisk nuntius til Salomonøyene.

### Nuntius til Algerie og til Tunisia
Den 1. januar 2021 utnevnte pave Frans ham til apostolisk nuntius til Algerie. Den 2. februar 2021 utnevnte paven ham også til apostolisk nuntius til Tunisia.

### Nuntius til Chile
Den 15. mars 2025 utnevnte pave Frans ham til apostolisk nuntius til Chile.

## Publikasjoner
* 

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop Mathew Moolakkattu O.S.B. (1953- ) *1999
* Erkebiskop *Kurian Mathew Vayalunkal* (1966- ) *2016

## Referanser